jkorsvik/nowiki_second_scrape_merged huggingface dataset:
Internasjonalt reindriftssenter

Internasjonalt reindriftssenter er et norsk statlig forvaltningsorgan med særskilte fullmakter. Det ble opprettet i 2005 og har kontor i Kautokeino.Senteret skal innhente informasjon og dokumentasjon om tamreindrift og formidle om forhold som har betydning for reindriftens vilkår, kultur og økologi, herunder forskningsresultater og tradisjonelle kunnskaper fra reindrift. Senteret kan påpeke behov for forskning på aktuelle områder, og eventuelt ta initiativ til at det igangsettes relevant forskning ved forskningsinstitusjoner. Det skal også yte faglig og administrativ bistand til Verdensforbundet for reindriftsfolk og dets internasjonale aktiviteter. 


== Referanser ==


== Eksterne lenker ==
Offisielt nettsted
Øya i Fuglegata

Øya i Fuglegata (dansk: Øen i Fuglegaden) er en dansk/tysk/britisk dramafilm fra 1997 regissert av Søren Kragh-Jacobsen. Filmen er basert på boken Island on Bird Street av Uri Orlev og handlingen er lagt til den den jødiske ghettoen i Warszawa under andre verdenskrig basert på Orlevs egne opplevelser fra ghettoen. I filmen blir 12 år gamle Alex adskilt fra sin far, og gjemmer seg i lang i ruinenen i Fuglegata hvor han venter på at faren skal komme tilbake.For filmen vant Zbigniew Preisner sølvbjørnen for beste musikk under Filmfestivalen i Berlin mens Jordan Kiziuk, som spilte Alex, fikk hederlig omtale som ung lovende skuespiller. Filmen vant den danske Robert-prisen for beste produksjonsdesign og ble nominert til nordisk Amanda under Amandaprisen 1997.


== Handling ==
Historien handler om Alex, en tolv år gammel jødisk gutt. Alex har bodd alene sammen med sin mor og far i en jødisk getto. Den andre verdenskrig raser over hele Europa, og det var absolutt ikke enkelt å være jøde på denne tiden. Moren til Alex må besøke noen venner i en av de andre jødiske ghettoene en dag, men hun kommer aldri tilbake. En dag er Alex sammen med faren sin ved en fabrikk, når alle ansatte må marsjere mot togene. Men Alex stikker av, og han veit nøyaktig hvor han kan gjemme seg.
Tyskerne er rett i hælene på Alex hele tiden, men han klarer akkurat å gjemme seg i tide. Nå blir det opp til Alex å overleve på egenhånd, frem til faren kan komme tilbake for å hente ham. Han bygger en stige, slik at han kan komme seg helt opp til en topp-etasje hvor ingen kan få øye på ham. Noen få dager etter at han flytter opp dit, blir hans tidligere skjulested ødelagt av nazistene. Alex møter også mange forskjellige mennesker:
Enkelte er hyggelige og forsøker å hjelpe ham, men andre er langt mindre vennlige. En mann stjeler maten hans, men det er også to menn han redder fra å bli drept ved å skyte en tysker. Noen ganger møter han en søt jente i den jødiske ghettoen, som tilbyr å la ham bli med henne og moren hennes ut på landsbygda og bo tryggere for tyskerne. Men Alex ønsker å vente på faren sin, så han takker nei til å bli med dem.


== Skuespillere ==
Patrick Bergin: Stefan
Jordan Kiziuk: Alex
Jack Warden: Boruch
James Bolam: Doktor Studjinsky
Stefan Sauk: Goehler
Simon Gregor: Henryk
Lee Ross: Freddy
Suzanna Hamilton: Mor til Stasya
Sian Nicola Liquorish: Stasya
Michael Byrne: Bolek
Heather Tobias: Fru Studjinsky
Leon Silver: Herr Gryn
Sue Jones-Davies: Fru. Gryn


== Referanser ==


== Eksterne lenker ==
(en) Øya i Fuglegata på Internet Movie Database 
(sv) Øya i Fuglegata i Svensk Filmdatabas 
(da) Øya i Fuglegata i Danmark Nationale Filminstitut 
(fr) Øya i Fuglegata på Allociné 
(nl) Øya i Fuglegata på MovieMeter 
(en) Øya i Fuglegata på AllMovie 
(en) Øya i Fuglegata på Turner Classic Movies 
(en) Øya i Fuglegata på Rotten Tomatoes
Helene Sophie Kaas

Helene Sophie Kaas (1680-1732) var en dansk-norsk adelsdame, søster til dikteren Birgitte Christine Kaas. 
Hun fødtes på Elingaard på Onsø (Onsøy) som datter av offiser og embetsmann Hans Kaas og hustru Sophie Amalie Bielke (1650-1703). I 1705 giftet hun seg med stiftsamtmann ved Bergenhus, Vilhelm de Tonsberg.) Paret fikk syv barn.Fra 1710 til sin død var de Tonsberg stiftamtmann i Akershus stiftamt, med embedsbolig i Rådshusgaten 7 i Christiania. Helene Sophie førte et elegant hus og levet på stor fot. Under sitt opphold i byen i 1719, bodde kong Frederik IV hos dem.Ektemannen døde i 1731, og Helene Sophie fulgte ham året etter den 26. mars 1732.


== Referanser ==
Enkeltdistanse-VM på skøyter 2021 – Fellesstart menn

Fellesstart menn under Enkeltdistanse-VM på skøyter 2021 ble avholdt 13. februar 2021.


== Resultater ==


=== Semifinaler ===
De åtte første løperne i hver semifinale gikk videre til finalen.


==== Semifinale 1 ====
Semifinale 1 startet kl. 14:34.


==== Semifinale 2 ====
Semifinale 2 startet kl. 14:50.


=== Finale ===
Finalen startet kl. 17:11.


== Referanser ==
Freaking Beautiful World

Freaking Beautiful World, også skrevet Freakin' Beautiful World, (finsk: Sairaan kaunis maailma) er en finsk dramafilm fra 1997 skrevet og regissert av Jarmo Lampela. Handlingen er lagt til narkotikamiljøet i Helsingfors hvor tre tenåringer forsøker å komme ut av forholdet de har til langeren.Filmen vant tre priser under den finske Jussi-prisen: beste film, beste foto (Harri Räty) og beste klipp (Kimmo Taavila). Den ble nominert til nordisk Amanda under Amandaprisen 1997.


== Skuespillere ==
Joonas Bragge: Ismo «Ippe»
Arttu Kapulainen:  Pauli «Papu»
Pihla Penttinen: Mia
Ilkka Koivula: Kalevi «Kalle» Lahtinen
Kati Outinen: Tarja, Ippes mor
Jyri Ojansivu: Sami, Papus bror
Pekka Valkeejärvi: Esa, Papus far
Sakari Korhonen: Sakke, Ippes far
Irja Matikainen: Anita, Mias mor


== Referanser ==


== Eksterne lenker ==
(en) Freaking Beautiful World på Internet Movie Database 
(en) Freaking Beautiful World på AllMovie 
(en) Freaking Beautiful World på Turner Classic Movies 
(en) Freaking Beautiful World på Rotten Tomatoes
Arima

Arima er en by på øya Trinidad i Trinidad og Tobago. Byen er Trinidad og Tobagos fjerde største by etter Port of Spain, Chaguanas og San Fernando). Byens navn kommer av et lokalt navn for vann, siden byen er bygget rundt en elv nord på øya.
En folketelling fra 2011 viser til 34 012 innbyggere.


== Referanser ==
Guro Korsnes Kristensen

Guro Korsnes Kristensen (født 1977) er en norsk sosialantropolog som er professor i kjønns-, likestilling-, og mangfoldsstudier og instituttleder ved Institutt for tverrfaglige kulturstudier ved NTNU. Hun tok hovedfag i sosialantropologi i 2003 og ph.d. i tverrfaglige kulturstudier ved NTNU i 2011. Hun arbeider per 2022 med forskningsprosjektet Norway-Japan: Bridging Research and Education in Gender Equality and Diversity.


== Referanser ==
Arvesens veg (Hamar)

Arvesens veg  (1–42) er en gate på midt i bydelen Sagatun  på Hamar. Den har navnet sitt etter Olaus Arvesen (1830-1917), en av grunnleggerne av Sagatun folkehøgskole.


== Referanser ==


== Eksterne lenker ==
Gater og veger i Hamar på lokalhistoriewiki.no
Arjan Stroetinga

Arjan Stroetinga (født 26. juni 1981) er en tidligere nederlandsk skøyteløper som har konkurrert i hurtigløp.


== Personlige rekorder ==


=== Resultater ===


== Referanser ==


== Eksterne lenker ==
(en) Arjan Stroetinga – Speedskatingbase.eu 
(en) Arjan Stroetinga – SpeedSkatingNews.info 
(en) Arjan Stroetinga – SpeedSkatingStats.com 
(en) Arjan Stroetinga – Cycling Archives
Ankervegen (Hamar)

Ankervegen (11-52) er en gate på sør i bydelen Ankerløkka på Hamar. Den går fra Folkestads gate til Sagatunvegen , og krysser Arvesens veg.
Gata har fått navn etter Herman Anker (1839-1896) og kona Mix Anker (1842-1892). Herman Anker var en av grunnleggerne av Sagatun folkehøgskole.


== Referanser ==


== Eksterne lenker ==
Gater og veger i Hamar på lokalhistoriewiki.no
Folkestads gate (Hamar)

Folkestads gate  (1-75) er en gate på i bydelene Sagatun og Ankerløkka på Hamar. Den begynner i nærheta av Johan Fastings gate, og munner ut i Høyensalgata . Gata er oppkalt etter Halvor Folkestad (1807-1889), som ble den første biskopen i det nyopprettede Hamar bispedømme i 1864. Han satt fram til han tok avskjed i 1887.


== Galleri ==

		


== Referanser ==


== Eksterne lenker ==
Gater og veger i Hamar på lokalhistoriewiki.no
Lena Lindgren

Lena Lindgren (født 1969 i Oslo) er en norsk journalist, kommentator og forfatter. Lindgren har vært tilknyttet ukeavisen Morgenbladet siden 2004, og vært politisk redaktør og kulturredaktør i avisen. 


== Liv og virke ==
I 2021 utga Lindgren boken Ekko. Et essay om algoritmer og begjær (Gyldendal, 2021). Boken fikk Brageprisen i kategorien for sakprosa. Bragepris-juryen hadde følgende begrunnelse for tildelingen: 
«Med boken «Ekko. Et essay om algoritmer om begjær» gjør Lena Lindgren et særdeles imponerende forsøk på å stille samtidsdiagnose. (...) Hvem er disse mektige teknologi-gigantene som konstant kjemper om tilgangen til, og overvåker, det vi retter vårt blikk mot på skjermen ...? Lena Lindgren forsøker å følge sporene, som den reneste detektiv. Og det er spennende som en thriller.»
Lindgren var redaktør for tidsskriftet Samtiden (4/14) med billedkunstneren Lotte Konow Lund som bilderedaktør. 
Lindgren er gift med Bjørgulv Braanen, Klassekampens politiske redaktør og tidligere sjefredaktør.


== Utgivelser ==
Ekko. Et essay om algoritmer og begjær, Gyldendal, 2021
Samtiden. Tidsskrift for politikk, litteratur og samfunnsspørsmål. Aschehoug, 2014


== Referanser ==


== Eksterne lenker ==
Lena Lindgren i Morgenbladet
Her er de nominerte til årets meningsbærer. Oslo Redaktørforening 2018.
Sylskarp samtidsdiagnose. Dagbladet 30. april, 2021.
Intellektuell fest om konspirasjoner. Aftenposten, 9. mai 2021.
Velkommen til Ekkos epoke. Morgenbladet, 21. mai, 2021
Lena Lindgren i Verdibørsen, NRK, 4. september 2021
Esperantogata (Hamar)

Esperantogata er en gate gjennom bydelen Østbyen (Hamar) i Hamar kommune, Innlandet, gata het tidligere Holmegata. Den går fra Stangevegen til Østregate, og er oppkalt etter språket esperanto. 


== Referanser ==


== Eksterne lenker ==
Gater og veger i Hamar på lokalhistoriewiki.no
Edward Robert Adams

Edward Robert Adams (født 24. mai 1934 i Retreat i Cape Town i Sør-Afrika) er en sørafrikansk katolsk biskop som var biskop av Oudtshoorn.


== Liv og virke ==
Pave Paul VI pesonlig presteviet ham den 6. januar 1966. Pave Johannes Paul II utnevnte ham den 2. mai 1983 til biskop av Oudtshoorn. Han ble bispeviet av erkebiskopen av Cape Town, kardinal  Owen McCann, den 16.juli samme år; medkonsekrantene var erkebiskop Edward Idris Cassidy, apostolisk delegat i Sør-Afrika, og George Francis Daniel, erkebiskop av Pretoria og biskop for det sørafrikanske militærordinariat.
Den 28. mai 2010 innvilget pave Benedikt XVI hans aldersbetingede avskjedssøknad.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Erkebiskop Martin Lucas (1894-1969) *1945
Kardinal Owen McCann (1907-1994) *1950
Biskop Edward Robert Adams (1934-) *1983


== Referanser ==
Arima (andre betydninger)

Arima er en bykommune på Trinidad og Tobago, men ordet har flere betydninger:

Arima (bille), en slekt av biller under bladbiller (Chrysomelidae).
Arima Computer Corporation, et Taiwanesisk computerselskap
Arima Onsen, en onsen varm kilde i Kobe, Japan
«Arima, avgrunnen til Tyfon», er grotten til Ekhidna, ifølge Homer
Arima (Kilikia), en by i antikkens Kilikia, nå i Tyrkia
Arima (Syria), en småby i Aleppo i Syria


== Personer ==
Arima (etternavn), et japansk etternavn


== Se også ==
Arimaa, et topersons brettspill oppfunnet av Omar Syed
Edward Joseph Adams

Edward Joseph Adams (født 24. august 1944 i Philadelphia i USA) er en amerikansk katolsk prelat og titulærbiskop som virket i det pavelige diplomat siden 1976, blant annet son nuntius til Bangladesh, Zimbabwe, Filippinene, Hellas og Storbritannia.


== Liv og virke ==


=== Prest ===
Adams gikk på katolske skoler, St. Joseph's Preparatory School, Villanova University, og Philadelphias St. Charles Theological Seminary. Han ble presteviet 16. mai 1970, av kardinal John Joseph Krol, erkebiskop av Philadelphia.  Han fullførte utdannelse ved Det pavelige diplomatakademi med en grad i kirkerett i 1976.


=== Diplomatisk tjeneste ===
Han begynte i Den hellige stols diplomatiske tjeneste 8. mars 1976. Han ble postert til Statssekreteriatet, og i Rwanda, Kenya, Honduras, Irland, Danmark (for alle de nordiske land) og Den tsjekkiske republikk.


=== Titulærbiskop, nuntius ===
Edward J. Adams ble utnevnt av pave Johannes Paul II til apostolisk nuntius til Bangladesh og titulærerkebiskop av Scala den 24. august 1996. Han ble bispeviet den 23. oktober samme år av kardinalstatssekretær Angelo Sodano; hoved-medkonsekrerende var kardinalene Anthony Joseph  Bevilacqua og John Patrick Foley.
Etter seks åt i Bangladesh ble Adams utnevnt til nuntius til Zimbabwe den 22. august 2002, og den 2. september 2007 ble han utnevnt til nuntius til Filippinene.Den 22. februar 2011 ble han utnevnt til pavelig nuntius til Hellas og den 8. april 2017, ble han utnevnt til å etterfølfe erkebiskop Antonio Mennini som nuntius til Storbritannia.Pave Frans innvilget hans avskjed som nuntius av aldersgrunner den 31. januar 2020.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Clemente Micara (1879-1965) *1920
Kardinal Antonio Samorè (1905-1983) *1950
Kardinal Angelo Sodano (1927- ) *1978
Kardinal Edward Joseph Adams (1944- ) *1996


== Referanser ==
Heidmanns gate (Hamar)

Heidmanns gate  (1-92) Gata går fra sentrumsgate Skappels gate til Hulda Garborgs gate i Ankerløkka, og har navnet sitt etter Eidsvollsmann, stortingsmann og amtmann Frederik Hartvig Johan Heidmann. Han satt i «en kommisjon som skulle ta stilling til opprettelse av kjøpsteder ved Mjøsa», der han sammen med professor Gregers Fougner Lundh ivret for at Storhamar var det stedet man burde anlegge kjøpstad. I første omgang ble han nedstemt, men han fikk igjennom forslaget sitt i 1848, og året etter ble Hamar grunnlagt. Heidmann regnes av Per-Øivind Sandberg som en av «en av byen Hamars ”fedre”». Gata er den eneste i landet med dette navnet. 
Opphavlig gikk Heidmanns gate fra Brygga, men da jernbanen ble bygd mellom Brygga og Skappels gate ble det ikke bygd undergang. Heidmanns gate 1 og 2 ligger stadig nedenfor jernbanelinja, atskilt fra resten av gata. Heidmanns gate 2 er forøvrig en staselig villa som opphavlig ble kalt «Villa Ekely», og den ble bygd midt på 1800-tallet for fogd Johannes Bay.


== Galleri ==

		
		


== Referanser ==


== Eksterne lenker ==
Gater og veger i Hamar på lokalhistoriewiki.no
Herman Frangs gate

Herman Frangs gate  (4-24) er en gate i Hamar. Den går fra Sagatunvegen til Høyensalgata, og er oppkalt etter Hermann Olsen Frang, som var byggmester på Hamar fra 1857. 


== Galleri ==

		
		


== Referanser ==


== Eksterne lenker ==
Gater og veger i Hamar på lokalhistoriewiki.no
Måns Herngren

Måns Herngren (født 20. april 1965) er en svensk regissør og manusforfatter for film og TV. Han er kjent for filmer som Adam & Eva fra 1997, Hundreogettåringen som stakk fra regningen og forsvant fra 2016 og både TV-serien og filmen Solsidan.Han samarbeidet i mange år med Hannes Holm, og de to stod i fellesskap for både manus og regi på flere filmer og TV-serier. Sammen ble de to nominert til Guldbagge-prisen i 1998 i både klassen beste regi og beste manus for Adam & Eva. I tillegg ble filmen nominert til nordisk Amanda under Amandaprisen 1997. De to ble også nominert til Guldbagge-prisen i 1996 i klassen beste manus for En på millionen.
Han er bror til skuespiller og regissør Felix Herngren som han også har regissert TV-serier og filmer sammen med, blandt annet Hundreogettåringen som stakk fra regningen og forsvant, som de ble nominert til Guldbagge-prisen i klassen beste regi, og Solsidan - Filmen fra 2017.


== Filmografi ==
Herngren står for både manus og regi dersom ikke annet er oppgitt.

1986: Namnsdagsserien (TV-serie)
1990: S*M*A*S*H (TV-serie)
1991: PTV - Penetrerings-TV (TV-serie)
1992-1993: Lorry (TV-serie), kun manus, 8 episoder
1995: En på millionen
1997: Adam & Eva
2000: Det blir aldrig som man tänkt sig
2001: En fot i graven (TV-serie)
2002: Klassfesten
2006: Varannan vecka
2007: Underbar och älskad av alla, kun manus
2008: Allt flyter
2012-2015: Solsidan (TV-serie), kun regi, 12 episoder
2016: Hundreogettåringen som stakk fra regningen og forsvant
2017: Torpederna (TV-serie), kun regi, 3 episoder
2017: Solsidan - Filmen
2019: Bonusfamilien (TV-serie), kun regi, 3 episoder
2020: Vår tid er nå (TV-serie), kun regi, 4 episoder


== Referanser ==


== Eksterne lenker ==
(en) Måns Herngren på Internet Movie Database 
(sv) Måns Herngren i Svensk Filmdatabas 
(da) Måns Herngren på Filmdatabasen 
(da) Måns Herngren på danskefilm.dk 
(en) Måns Herngren på AllMovie 
(en) Måns Herngren hos The Movie Database
Onsen

Onsen er et japansk begrep som brukes for varme kilder, samt badeanlegg og overnattingssteder tilknyttet disse. På grunn av mye vulkansk aktivitet har Japan tusenvis av onsen over hele landet. Disse spiller en viktig rolle i japansk turisme. 
En onsen skal ha ett visst mineralinnehold eller holde minst 25 °C for å kunne kategoriseres som en onsen.Vanligvis er onsen offentlig tilgjengelige, og man kan betale for å komme inn. Badene er delt etter kjønn, selv om det har blitt vanligere med onsen hvor begge kjønn kan bade. Dette kalles for konyoku.Det finnes egne japanske gjestgiveri med private onsen (kalt ryokan) hvor man kan kombinere overnatting med onsen. Mange har dessuten små, private onsen på badene på rommene.


== Kjente onsen (utvalg) ==
Ehime prefektur:
Dōgo Onsen
Fukushima prefektur:
Iizaka Onsen
Takayu Onsen
Tsuchiyu Onsen
Hyōgo prefektur:
Arima Onsen
Gifu prefektur:
Nigorigo Onsen
Gunma prefektur:
Kuatsu Onsen


== Bildegalleri ==

		
		
		
		


== Referanser ==
Biasbelysning

Innen hjemmekino og videoredigering er biasbelysning en svak lyskilde på baksiden av en monitor som lyser opp veggen bak skjermen og rett rundt skjermen.


== Formål ==
Formålet med biasbelysning er å redusere hvor skarp lysstyrken på skjermen oppfattes som følge av kontrasten med det svakt opplyste området rundt den. Formålet er at det skal bli mindre slitsomt for øynene dersom man ser på en svært lys skjerm mot en veldig mørk bakgrunn over lengre tid, samt at man øker det oppfattede svartnivået og den generelle kontrasten på skjermen.


== Historie ==
I praksis har biasbelysning blitt brukt langt tilbake i tid siden fjernsynets tidlige dager i form av "TV-lamper", som ofte var utformet som et dyr og ble satt oppå TV-apparater slik at de projiserte lys på veggen bak apparatet. Siden 2000-tallet har biaslys ofte vært basert på LED-lys festet på baksiden av en flatskjerm og med strømtilkobling via USB. Det finnes også byggesett som inneholder et webkamera som skal pekes mot TV-skjermen og endre fargen på TV-ens baklys tilsvarende.Siden 2002 har enkelte TV-apparater fra Philips hatt integrert biaslys med merkenavnet Ambilight. Fargeskiftende lys som dette bør imidlertid ikke brukes i profesjonelle redigeringsmiljøer eller hvor bildefidelitet er viktig.


== Fargetemperatur ==
Biaslys med en fargetemperatur av 6500 kelvin matcher temperaturen på hvitfargen til de fleste skjermer, og stammer fra CIE-standarden D65. Slik belysning brukes i profesjonelle redigeringsmiljøer og anbefales for å gi et mest mulig korrekt oppfattet bilde. Innen hjemmekino har noen anbefalt at biasbelysningen ikke skal være lysere enn 10% av skjermens lyseste punkt og en fargegjengivelsesindeks på minst 90 er anbefalt. Riktige lysstyrkenivå for HDR-innhold har blitt debattert: SMPTE anbefaler 4.5 nits, Imaging Science Foundation anbefaler 10%, men enkelte har anbefalt så høyt som 15%.


== Referanser ==
Give

Give er en stasjonby på Jylland i Danmark. Byen har 4 509 innbyggere (2021), og 
ligger i Vejle kommune. Inntil Vejle-Give jernbanen ble anlagt og forlenget til Herning i 1914, var den en liten landsby.I perioden 1970–2006 var Give administrasjonssenter i tidligere Give kommune.


== Referanser ==
Djevelen fra Oslo

Djevelen fra Oslo også kalt Bjørnen i Kirkeristen, er en steinskulptur innmurt i tårnfoten på Oslo domkirke. Dateringen varierer i ulike kilder, helt fra 1000- til 1200-tallet. Skulpturen har sannsynligvis vært en del av utsmykningen av St. Hallvardskirken i Oslo, som falt ned i løpet av de siste tiårene av 1600-tallet. Navnet var den gangen Dieffulen fra Opsloe. Skulpturen er 90 cm høy og 58 cm bred. Den regnes som en av de mest interessante romanske steinskulpturer i Norge.Skulpturen forestiller et menneske som blir angrepet av udyr. Det er antatt at skulpturen på Hallvardskatedralen var montert ved inngangen. Der skulle den minne det hjelpeløse mennesket som angripes av djevelen, at det ikke har annet valg enn å søke til kirken for frelse. Steinskulpturens bibelske forbilde er usikkert. Det har vært nevnt både 1. Pet. 5, 8: «Eders motstander Djevelen går omkring som en brølende løve og søker hvem han kan oppsluke» og villdyret i Johannes åpenbaring 13, 1-2: «likt en leopard, men den hadde føtter som på en bjørn og gap som en løve».På Oslo domkirke var den fra kirkens oppførelse i 1697, montert ved domkirkens presteinngang, og hadde denne plasseringen i 240 år. Grunnen til plasseringen skal i henhold til kallsboken, ha vært at den skulle formane de kirkelig ansatte: «de gamle havde tidt dybe Tanker: at Presten, Klokkeren og Kirketjeneren o.s.v. i den sløvende Vane har en særegen Fare og trenger til en særegen Formaning til Aarvaagenhed.» På forslag fra arkitekt Holger Sinding-Larsen i 1937, ble steinen flyttet fra sakristihjørnet, der den var halvt innmurt, til den nåværende plassering ved domkirkens inngang i tårnfoten.

		


== Referanser ==
Enkeltdistanse-VM på skøyter 2021 – 10000 meter menn

10000 meter menn under Enkeltdistanse-VM på skøyter 2021 ble avholdt 14. februar 2021.


== Resultater ==
Øvelsen startet kl. 15:35.


== Referanser ==
Enkeltdistanse-VM på skøyter 2021 – Lagtempo menn

Lagtempo menn under Enkeltdistanse-VM på skøyter 2021 ble avholdt 12. februar 2021.


== Resultater ==
Øvelsen startet kl. 15:37.
Løpere i kursiv og parentes var ubrukte reserver på laget.


== Referanser ==